arnastofnun/IGC-2024 huggingface dataset:
324/2023

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli a-liðar 1. mgr. 95. gr. laga nr. 88/2008 og d- og g-liðar 115. gr. laga nr. 80/2016 um útlendinga.

Úrskurður Landsréttar

Landsréttardómararnir K-kk-nf H-kk-nf, R-kvk-nf B-kvk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 29. apríl 2023 sem barst réttinum ásamt kærumálsgögnum 2. maí sama ár. Kærður er úrskurður Héraðsdóms Reykjaness 29. apríl 2023 í málinu nr. R- 1226/2023 þar sem varnaraðila var gert að sæta gæsluvarðhaldi, þó ekki lengur en til föstudagsins 5. maí 2023, klukkan 12.

Kæruheimild er í l-lið 1. mgr.192. gr. laga nr. 88/2008 um meðferð sakamála.

2

Sóknaraðili krefst þess að hinn kærði úrskurður verði staðfestur.

3

Varnaraðili krefst þess að hinn kærði úrskurður verði felldur úr gildi. Til vara krefst hann þess að beitt verði vægari úrræðum en gæsluvarðhaldi samkvæmt 100. gr. laga nr. 88/2008.

Niðurstaða

4

Á það er fallist með sóknaraðila að uppfyllt séu skilyrði a-liðar 1. mgr. 95. gr. laga nr. 88/2008 og d- og g-liða 115. gr. laga nr. 80/2016 um útlendinga til að gera varnaraðila að sæta gæsluvarðhaldi. Að þessu gættu en að öðru leyti með vísan til forsendna hins kærða úrskurðar verður hann staðfestur en að gögnum málsins virtum þykir 3. mgr. 95. gr. laga nr. 88/2008 ekki standa þeirri niðurstöðu í vegi.

Úrskurðarorð :

Hinn kærði úrskurður er staðfestur.
325/2023

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli 2. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir K-kk-nf H-kk-nf, R-kvk-nf B-kvk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 1. maí 2023, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjaness 28. apríl 2023 í málinu nr. R- [...]/2023 þar sem varnaraðila var gert að sæta gæsluvarðhaldi til föstudagsins 19. maí 2023, klukkan 16. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi.

Niðurstaða

4

Með úrskurði Landsréttar 11. apríl 2023 í máli nr. 253/2023 var því slegið föstu að uppfyllt væru skilyrði 2. mgr. 95. gr. laga nr. 88/2008 til að varnaraðila yrði gert að sæta gæsluvarðhaldi á grundvelli ákvæðisins, en úrskurður héraðsdóms þess efnis var staðfestur með vísan til forsendna hans. Er ekkert komið fram í málinu um að skilyrði ákvæðisins séu ekki lengur uppfyllt. Að þessu athuguðu verður hinn kærði úrskurður staðfestur þannig að varnaraðila verður gert að sæta gæsluvarðhaldi á grundvelli 2. mgr. 95. gr. laga nr. 88/2008.

Úrskurðarorð :

Hinn kærði úrskurður er staðfestur.
326/2023

Útdráttur

Staðfestur var úrskurður héraðsdóms þar sem hafnað var kröfu A um að felld yrði úr gildi ákvörðun sýslumannsins á höfuðborgarsvæðinu um að nauðungarvista hana á sjúkrahúsi í allt að 21 sólarhring.

Úrskurður Landsréttar

Landsréttardómararnir A-kvk-nf E-kvk-nf, Á-kk-nf H-kk-nf og J-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 28. apríl 2023. Greinargerð varnaraðila barst réttinum 8. næsta mánaðar. Kærður er úrskurður Héraðsdóms Reykjaness 28. apríl 2023 í málinu nr. L- [...]/2023 þar sem hafnað var kröfu sóknaraðila um að felld yrði úr gildi ákvörðun sýslumannsins á höfuðborgarsvæðinu 19. sama mánaðar um að vista sóknaraðila á sjúkrahúsi í allt að 21 sólarhring.

Kæruheimild er í 1. mgr. 16. gr. lögræðislaga nr. 71/1997.

2

Sóknaraðili krefst þess að fyrrgreind ákvörðun sýslumanns verði felld úr gildi. Þá krefsthúnþessaðskipaðurtalsmaður hennarí héraði verði skipaður talsmaður hennar fyrir Landsrétti og henni úrskurðuð þóknun.

3

Varnaraðili krefst staðfestingar hins kærða úrskurðar.

Niðurstaða

4

Fyrir Landsrétt hefur verið lagt fram vottorð D sérnámslæknis og C yfirlæknis frá 2. maí síðastliðnum. Þar kemur fram sambærileg lýsing á veikindum sóknaraðila og gerð er grein fyrir í hinum kærða úrskurði. Í niðurstöðukafla vottorðsins segir að sóknaraðili sé með mikil geðrofseinkenni, skert innsæi og hafi sýnt ógnandi framkomu og stundum ofbeldisfulla hegðun. Sóknaraðili hafi ekki verið fær um að sinna sjálfri sér og að allar líkur séu á því að hún muni ekki taka inn lyf sín ef hún útskrifist núna af sjúkrahúsinu. Þá segir að sóknaraðili sé núna veikari en áður og þurfi lengri tíma í innlögn til þess að stilla af lyfjameðferð og ná bata. Að öðrum kosti sé líklegt að hún veikist enn þá frekar en hún sé metin óútreiknanleg og mögulega hættuleg sjálfri sér og öðrum.

5

Að framangreindu gættu en að öðru leyti með vísan til forsendna hins kærða úrskurðar er hann staðfestur.

6

Samkvæmt 17. gr. lögræðislaga greiðist úr ríkissjóði þóknun skipaðs talsmanns sóknaraðila fyrir Landsrétti sem ákveðin er að meðtöldum virðisaukaskatti eins og í úrskurðarorði greinir.

Úrskurðarorð :

Hinn kærði úrskurður er staðfestur.

Þóknun skipaðs talsmanns sóknaraðila fyrir Landsrétti, Ö-kvk-ef K-kvk-ef E-kvk-ef, 210.924 krónur, greiðist úr ríkissjóði.
327/2023

Útdráttur

Staðfestur var úrskurður héraðsdóms þar sem hafnað var kröfu varnaraðila um að aflétt yrði haldi á vegabréfi X.

Úrskurður Landsréttar

Landsréttardómararnir E-kk-nf J-kk-nf og J-kk-nf H-kk-nf og E-kk-nf Ó-kk-nf, settur landsréttardómari, kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 30. apríl 2023, sem barst réttinum ásamt kærumálsgögnum 2. maí sama ár. Kærður er úrskurður Héraðsdóms Reykjaness 27. apríl 2023 í málinu nr. R- [...]/2023 þar sem hafnað var kröfu varnaraðila um að aflétt yrði haldi á vegabréfi, farsíma og 6.150 evrum í hans eigu. Kæruheimild er í g- lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að lagt verði fyrir sóknaraðila að afhenda vegabréf hans. Þá krefst hann kærumálskostnaðar.

Niðurstaða

4

Varnaraðili unir niðurstöðu hins kærða úrskurðar að því er varðar farsíma og reiðufé en krefst endurskoðunar á þeirri niðurstöðu að aflétta ekki haldi á vegabréfi hans. Með vísan til forsendna hins kærða úrskurðar verður hann staðfestu rum það efni.

5

Kærumálskostnaður verður ekki úrskurðaður, sbr. 3. mgr. 237. gr. laga nr. 88/2008.

Úrskurðarorð :

Hinn kærði úrskurður er staðfestur að því er varðar hald á vegabréfi varnaraðila, X.
336/2023

Útdráttur

Staðfestur var úrskurður héraðsdóms þar sem X var gert að sæta gæsluvarðhaldi á grundvelli 2. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir K-kk-nf H-kk-nf, R-kvk-nf B-kvk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 3. maí 2023 sem barst réttinum ásamt kærumálsgögnum sama dag. Kærður er úrskurður Héraðsdóms Reykjaness 2. maí 2023 í málinu nr. R- [...]/2023 þar sem varnaraðila var gert að sæta gæsluvarðhaldi, þó ekki lengur en til þriðjudagsins 30. maí 2023, klukkan 15.30.

Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst þess að hinn kærði úrskurður verði staðfestur.

3

Varnaraðili krefst þess að hinn kærði úrskurður verði felldur úr gildi en til vara að gæsluvarðhaldsvist hans verði markaður skemmri tími.

Niðurstaða

4

Brotaþoli og varnaraðili hafa við skýrslugjöf fyrir lögreglu borið um að þegar brotaþoli var á 16. aldursári hafi varnaraðili ítrekað haft við hann samræði og önnur kynferðismök. Fær sá framburður stoð í myndefni sem lögregla hefur aflað undir rannsókn málsins. Samkvæmt þessu og í ljósi skyldleika brotaþola og varnaraðila telst varnaraðili vera undir sterkum grun um brot gegn 1. mgr. 200. gr. almennra hegningarlaga nr. 19/1940 sem varðað getur allt að 12 ára fangelsi.

5

Þegar litið er til eðlis brota varnaraðila er á það fallist með sóknaraðila að gæsluvarðhald sé nauðsynlegt með tilliti til almannahagsmuna. Samkvæmt því og öðru framangreindu þykir vera fullnægt skilyrðum 2. mgr. 95. gr. laga nr. 88/2008 til þess að varnaraðili sæti gæsluvarðhaldi eins og krafist er. Verður hinn kærði úrskurður því staðfestur.

Úrskurðarorð :

Hinn kærði úrskurður er staðfestur.
33/2023

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli c- og g-liðar 1. mgr. 115. gr. laga nr. 80/2016 um útlendinga

Úrskurður Landsréttar

Landsréttardómararnir D-kk-nf Þ-kk-nf B-kk-nf, R-kvk-nf B-kvk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 6. janúar 2023, sem barst réttinum ásamt kærumálsgögnum 11. sama mánaðar. Kærður er úrskurður Héraðsdóms Reykjaness 6. janúar 2023 í málinu nr. R- [...]/2023 þar sem varnaraðila var gert að sæta gæsluvarðhaldi til föstudagsins 20. janúar 2023 klukkan 16. Kæruheimild er í l - lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess aðallega að hinn kærði úrskurður verði felldur úr gildi en til vara að vægari úrræðum verði beitt eða að gæsluvarðhaldi verði markaður skemmri tími. Þákrefsthannmálskostnaðarí héraði og fyrir Landsrétti.

Niðurstaða

4

Fallist erá að fullnægt sé skilyrðum 4. mgr. 105. gr. ogc - og g-liðar 1. mgr.115. gr. laga nr. 80/2016 um útlendinga fyrir gæsluvarðhaldi varnaraðila. Jafnframt verður eins og hér stendur á hvorki talið að vægari úrræði en gæsluvarðhald komi að gagni né að um ósanngjarna ráðstöfun sé að ræða gangvart varnaraðila, sbr. 2. og 4. mgr. 115. gr. sömu laga. Að þessu gættu er hinn kærði úrskurður staðfestur.

5

Þóknun skipaðs verjanda varnaraðila greiðist úr ríkissjóði samkvæmt 1. mgr. 38. gr. laga nr. 88/2008, sbr. 1. mgr. 13. gr. laga nr. 80/2016 og er hún ákveðin að meðtöldum virðisaukaskatti eins og í úrskurðarorði greinir.

Úrskurðarorð :

Hinn kærði úrskurður er staðfestur.

Þóknun skipaðs verjanda varnaraðila, X, G-kk-ef N-kk-ef M-kk-ef lögmanns, vegna meðferðar málsins fyrir Landsrétti, 150.660 krónur, greiðist úr ríkisjóði.
340/2023

Útdráttur

Staðfestur var úrskurður héraðsdóms þar sem X var gert að sæta áframhaldandi gæsluvarðhaldi á grundvelli 2. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir J-kk-nf S-kk-nf, R-kvk-nf H-kvk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 4. maí 2023, sem barst réttinum ásamt kærumálsgögnum 5. sama mánaðar. Kærður er úrskurður Héraðsdóms Reykjavíkur 3. maí 2023 í málinu nr. R- [...]/2023 þar sem varnaraðila var gert að sæta áframhaldandi gæsluvarðhaldi, þó ekki lengur en til fimmtudagsins 2. nóvember 2023, klukkan 16. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst þess að hinn kærði úrskurður verði staðfestur.

3

Varnaraðili krefst þess aðallega að hinn kærði úrskurður verði felldur úr gildi en til vara að honum verði gert að sæta farbanni í stað gæsluvarðhalds. Að því frágengnu krefst varnaraðili þess að gæsluvarðhaldi verði markaður skemmri tími. Loks er krafist hæfilegrar þóknunar til verjanda varnaraðila vegna meðferðar málsins fyrir Landsrétti.

Niðurstaða

4

Með dómi Héraðsdóms Reykjavíkur [...] 2023 var varnaraðili dæmdur til 10 ára fangelsisrefsingar fyrir brot gegn 173. gr. a, sbr. 1. mgr. 20. gr. og 175. gr. aalmennra hegningarlaga nr. 19/1940. Þeim dómi hefur verið áfrýjað til Landsréttar. Verður fallist á það með sóknaraðila að skilyrði séu fyrir hendi til að varnaraðili sæti áframhaldandi gæsluvarðhaldi á grundvelli 2. mgr. 95. gr. laga nr. 88/2008. Verður hinn kærði úrskurður því staðfestur um annað en málsvarnarþóknun verjanda varnaraðila, sem ekki verður ákvörðuð fyrir héraðsdómi, sbr. 1. mgr. 234. gr. laga nr. 88/2008.

5

Verjanda varnaraðila verður ekki ákveðin þóknun fyrir Landsrétti, sbr. 3. mgr. 237. gr. laga nr. 88/2008.

Úrskurðarorð :

Hinn kærði úrskurður er staðfestur.
341/2023

Útdráttur

Staðfestur var úrskurður héraðsdóms þar sem hafnað var kröfu A um að felld yrði úr gildi ákvörðun sýslumannsins á höfuðborgarsvæðinu um að nauðungarvista hann á sjúkrahúsi í allt að 21 sólarhring.

Úrskurður Landsréttar

Landsréttardómararnir A-kvk-nf E-kvk-nf, Á-kk-nf H-kk-nf og J-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 5. maí 2023. Greinargerð varnaraðila barst réttinum 12. sama mánaðar. Kærður er úrskurður Héraðsdóms Reykjavíkur 3. maí 2023 í málinu nr. L- [...]/2023 þar sem hafnað var kröfu sóknaraðila um að felld yrði úr gildi ákvörðun sýslumannsins á höfuðborgarsvæðinu frá 30. apríl 2023, um að nauðungarvista hann á sjúkrahúsi í allt að 21 sólarhring.

Kæruheimild er í 1. mgr. 16. gr. lögræðislaga nr. 71/1997.

2

Sóknaraðili krefst þess að hinn kærði úrskurður verði ómerktur og málinu vísað á ný til héraðsdóms til löglegrar meðferðar. Til vara er þess krafist að hinn kærði úrskurður verði felldur úr gildi. Að því frágengnu er þess krafist að nauðungarvistuninni verði markaður skemmri tími.

3

Varnaraðili krefst staðfestingar hins kærða úrskurðar.

Niðurstaða

4

Engin rök standa til þess að ómerkja hinn kærða úrskurð. Með vísan til framkominna gagna um heilsufar sóknaraðila er uppfyllt það skilyrði 2. mgr. 19. gr. lögræðislaga, sbr. 3. mgr. sömu laga, að hann sé haldinn alvarlegum geðsjúkdómi. Að þessu gættu en að öðru leyti með vísan til forsendna hins kærða úrskurðar verður hann staðfestur.

5

Samkvæmt 17. gr. lögræðislaga greiðist úr ríkissjóði þóknun skipaðs talsmanns sóknaraðila fyrir Landsrétti sem ákveðin er að meðtöldum virðisaukaskatti eins og í úrskurðarorði greinir.

Úrskurðarorð :

Hinn kærði úrskurður er staðfestur.

Þóknun skipaðs talsmanns sóknaraðila fyrir Landsrétti, P-kk-ef K-kk-ef lögmanns, 210.924 krónur, greiðist úr ríkissjóði.
343/2023

Útdráttur

Staðfestur var úrskurður héraðsdóms um að X skyldi sæta áframhaldandi gæsluvarðhaldi á grundvelli a-liðar 1. mgr. 95. gr. laga nr. 88/2008 um meðferð sakamála en ekki var talið að sýnt hefði verið fram á að nauðsynlegt væri að X sætti áframhaldandi einangrun á meðan gæsluvarðhaldinu stæði.

Úrskurður Landsréttar

Landsréttardómararnir A-kvk-nf E-kvk-nf, Á-kk-nf H-kk-nf og J-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 5. maí 2023, sem barst réttinum ásamt kærumálsgögnum 8. sama mánaðar. Kærður er úrskurður Héraðsdóms Suðurlands 5. maí 2023 í málinu nr. R- [...]/2023 þar sem varnaraðila var gert að sæta gæsluvarðhaldi, þó ekki lengur en til föstudagsins 19. maí 2023 klukkan 16 og einangrun meðan á gæsluvarðhaldinu stendur. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess aðallega að hinn kærði úrskurður verði felldur úr gildi en til vara að gæsluvarðhaldinu verði markaður skemmri tími. Þá krefst varnaraðili þess að honum verði ekki gert að sæta einangrun meðan á gæsluvarðhaldinu stendur en til vara að tímabil einangrunar verði styttra en tímabil gæsluvarðhaldsins.

Niðurstaða

4

Við uppkvaðningu úrskurðarins 5. maí 2023 lýsti varnaraðili yfir því að hann kærði úrskurð héraðsdóms og í hvaða skyni það væri gert. Síðar sama dag lagði verjandi varnaraðila fram skriflega kæru til héraðsdóms. Loks skilaði verjandinn greinargerð til Landsréttar 8. sama mánaðar. Upphafleg kæra varnaraðila var í samræmi við 2. mgr. 193. gr. laga nr. 88/2008 og var því engin þörf á að leggja fram skriflega kæru.

5

Fallist er á með héraðsdómi að rökstuddur grunur sé fyrir hendi um að varnaraðili hafi orðið valdur að andláti A á þann hátt að varði við ákvæði XXIII. kafla almennra hegningarlaga nr. 19/1940 og að nauðsynlegt sé vegna rannsóknarhagsmuna að hann sæti gæsluvarðhaldi, sbr. a-lið 1. mgr. 95. gr. laga nr. 88/2008. Verður krafa sóknaraðila um að varnaraðili sæti gæsluvarðhaldi því tekin til greina. Á hinn bóginn hefur sóknaraðili ekki með fullnægjandi hætti sýnt fram á að sú einangrun, sem varnaraðili hefur nú sætt í ellefu daga, sé enn nauðsynleg en ætla verður að rannsóknarhagsmuni megi tryggja með öðrum hætti, sbr. a-, c-, d-, e- og f-liði 1. mgr. 99. gr. laga nr. 88/2008.

Úrskurðarorð :

Hinn kærði úrskurður er staðfestur um gæsluvarðhald varnaraðila, X.

Ákvæði hins kærða úrskurðar um að varnaraðili skuli sæta einangrun er fellt úr gildi.
344/2023

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli c-liðar 1. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir A-kvk-nf E-kvk-nf, Á-kk-nf H-kk-nf og J-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 5. maí 2023, sem barst réttinum ásamt kærumálsgögnum 8. sama mánaðar. Kærður er úrskurður Héraðsdóms Reykjavíkur 5. maí 2023 í málinu nr. R- [...]/2023 þar sem varnaraðila var gert að sæta áfram gæsluvarðhaldi, allt til mánudagsins 30. október 2023, klukkan 16.

Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst þess að hinn kærði úrskurður verði staðfestur.

3

Varnaraðili krefst þess að hinn kærði úrskurður verði felldur úr gildi. Til vara er þess krafist að gæsluvarðhaldinu verði markaður skemmri tími.

Niðurstaða

4

Með úrskurði Landsréttar 12. apríl síðastliðinn í máli nr. 264/2023 var staðfestur úrskurður Héraðsdóms Reykjavíkur frá 10. sama mánaðar, þar sem varnaraðila var gert að sæta gæsluvarðhaldi á grundvelli c-liðar 1. mgr. 95. gr. laga nr. 88/2008. Sú niðurstaða var öðrum þræði reist á því að rökstuddur grunur léki á því að varnaraðili ætti aðild að þó nokkrum fjölda mála sem öll eru vegna brota sem áttu sér stað eftir að varnaraðili var laus úr gæsluvarðhaldi 2. desember 2022. Kemur þar fram að grunur hafi beinst að varnaraðila meðal annars á grundvelli mynda úr eftirlitsmyndavélum, sökum þess að þýfi hafi fundist á heimili varnaraðila og þar sem hann hafi verið handtekinn á stolnum bifreiðum. Að þessu gættu en að öðru leyti með vísan til forsendna í hinum kærða úrskurði verður hann staðfestur.

Úrskurðarorð :

Hinn kærði úrskurður er staðfestur.
34/2023

Útdráttur

Staðfestur var úrskurður héraðsdóms þar sem fallist var á kröfu L um heimild til tiltekinna rannsóknaraðgerða.

Úrskurður Landsréttar

Landsréttardómararnir D-kk-nf Þ-kk-nf B-kk-nf, R-kvk-nf B-kvk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 11. janúar 2023, sem barst réttinum ásamt kærumálsgögnum sama dag. Kærður er úrskurður Héraðsdóms Reykjavíkur 11. janúar 2023 í málinu nr. R- [...]/2023 þar sem sóknaraðila var veitt heimild til að hlusta á og hljóðrita símtöl úr og í símanúmerið [...] sem X kt. [...] er talin hafa til umráða, frá og með 11. janúar 2023 til og með 7. febrúar sama ár, og heimild til að nema sms sendingar, þar með taldar sms sendingar á lesanlegu formi, sem sendar eru eða mótteknar með símanúmerunum á sama tíma og hlusta og hljóðrita samtöl við talhólf greindra númera og símtækja á sama tíma. Kæruheimild er í i-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess aðallega að hinn kærði úrskurður verði felldur úr gildi en til vara að heimildinni verði markaður skemmri tími. Þá er krafist þóknunar til handa skipuðum talsmanni varnaraðila.

Niðurstaða

4

M eð vísan til forsendna hins kærða úrskurðar verður hann staðfestur.

5

Samkvæmt 3. mgr. 237. gr., sbr. 84. gr. laga nr. 88/2008, greiðist þóknun skipaðs talsmanns varnaraðila vegna meðferðar málsins á báðum dómstigum, sem ákveðin er að meðtöldum virðisaukaskatti eins og í úrskurðarorði greinir.

Úrskurðarorð :

Hinn kærði úrskurður er staðfestur.

Þóknun skipaðs talsmanns varnaraðila, I-kvk-ef L-kvk-ef B-kvk-ef lögmanns, í héraði og fyrir Landsrétti, 200.000 krónur, greiðist úr ríkissjóði.
353/2023

Útdráttur

Staðfest var ákvörðun ríkissaksóknara um að verða við beiðni um afhendingu X til

Póllands á grundvelli evrópskrar handtökuskipunar.

Úrskurður Landsréttar

Landsréttardómararnir A-kvk-nf E-kvk-nf, Á-kk-nf H-kk-nf og J-kk-nf S-kk-nf kveða upp úrskurð ímáli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 9. maí 2023, sem barst réttinum ásamt kærumálsgögnum sama dag. Kærður er úrskurður Héraðsdóms Reykjavíkur 8. maí 2023 í málinu nr. R- [...]þar sem staðfest var ákvörðun sóknaraðila 18. apríl 2023 um að verða við beiðni um afhendingu varnaraðila til Póllands á grundvelli evrópskrar handtökuskipunar sem gefin var út 4. desember 2018. Kæruheimild er í 3. mgr. 15. gr. laga nr. 51/2016 um handtöku og afhendingu manna til og frá Íslandi vegna refsiverðra verknaða á grundvelli handtökuskipunar.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi. Þá krefst hann þóknunar til handa skipuðum verjanda sínum fyrir Landsrétti.

Niðurstaða

4

Varnaraðili byggir meðal annars á því að líta verði til persónulegra aðstæðna hans og þess langa tíma sem liðinn er frá því að dómur yfir honum var kveðinn upp í Póllandi.

Aðstæður hans hafi breyst mikið síðan en hann sé nú kvæntur þriggja barna faðir og eina fyrirvinna fjölskyldunnar sem reiði sig á hann. Ekki verður á það fallist að þessir hagsmunir varnaraðila geti vegið þyngra en þeir almannahagsmunir sem búa að baki reglum laga nr. 51/2016 um að sekir menn afpláni refsingu vegna refsiverðrar háttsemi. Að þessu gættu en að öðru leyti með vísan til forsendna hins kærða úrskurðar verður hann staðfestur.

5

Samkvæmt 1. mgr. 38. gr. laga nr. 88/2008 um meðferð sakamála, sbr. 2. gr. laga nr. 51/2016, greiðist úr ríkissjóði þóknun skipaðs verjanda varnaraðila fyrir Landsrétti sem ákveðin verður að meðtöldum virðisaukaskatti eins og í úrskurðarorði greinir.

Úrskurðarorð :

Hinn kærði úrskurður er staðfestur.

Þóknun skipaðs verjanda varnaraðila fyrir Landsrétti, B-kk-ef H-kk-ef lögmanns, 150.660 krónur, greiðist úr ríkissjóði.
359/2023

Útdráttur

Staðfestur var úrskurður héraðsdóms þar sem A var svipt sjálfræði í tvöár.

Úrskurður Landsréttar

Landsréttardómararnir A-kvk-nf E-kvk-nf, Á-kk-nf H-kk-nf og J-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 10. maí 2023. Greinargerð varnaraðila barst réttinum 23. maí 2023. Kærður er úrskurður Héraðsdóms Reykjavíkur 9. maí 2023 í málinu nr. L- [...]/2023 þar sem sóknaraðili var svipt sjálfræði í tvö ár frá og með 9. maí 2023. Kæruheimild er í 1. mgr. 16. gr. lögræðislaga nr.71/1997.

2

Sóknaraðili krefst þess aðallega að hinn kærði úrskurður verði felldur úr gildi en til vara að sjálfræðissviptingunni verði markaður skemmri tími. Þá er krafist þóknunar úr ríkissjóði til handa skipuðum verjanda sóknaraðila.

3

Varnaraðili krefst staðfestingar hins kærða úrskurðar.

Niðurstaða

4

Með vísan til forsendna hins kærða úrskurðar verður hann staðfestur.

5

Samkvæmt 1. mgr. 17. gr. lögræðislaga greiðist úr ríkissjóði þóknun verjanda sóknaraðila fyrir Landsrétti sem ákveðin er að meðtöldum virðisaukaskatti eins og í úrskurðarorði greinir.

Úrskurðarorð :

Hinn kærði úrskurður er staðfestur.

Þóknun verjanda sóknaraðila fyrir Landsrétti, S-kk-ef K-kk-ef K-kk-ef lögmanns, 210.924 krónur, greiðist úr ríkissjóði.